《丙寅秋，木犀盛开，诚斋与张功父唱和五首，鲜新帖妥，自然入格，戏用其韵，功父南湖之未逮南溪乎哉 其二》
明代·王应辰

谁把秋花绚满林，西星作意用工深。聿来胥宇香为窟，乃裹糇粮粟是金。

柯在好添修月斧，杵寒莫上捣衣砧。小山富贵谁能及，桃李漫山响寂沈。

作者简介：字奕山，号菣园，王巷人。嘉庆进士，选授四川成都府新繁县知县，颇得民心。著有匏村集、姑熟游草、金台剩稿、蔗香诗草及无心居士诗草等。